Torahstudies | FAQs | A study of the Scriptures from a Hebrew perspective/ Studies uit die Skrifte vanuit 'n Hebreeuse perspektief Faq
+ Waarom moet ons die Joodse feeste vier?
Ek antwoord hierdie vraag graag aan die hand van Levitikus 23 deur heel eerste gaan kyk na wie praat en met wie!
"Verder het YHWH met Moshe gespreek en gesê: Spreek met die kinders van Israel en sê vir hulle: (Lev 23:1 -2 a)."
Die "wie" word duidelik 'n "Wie" as 'n mens besef dat dit niemand anders is as die Almagtige Homself wat met Moshe (Moses) praat en hom aansê om Sy visie met die kinders van Israel te deel. En hierdie visie spel 'n siklus van moedim uit. Moedim is afsprake/ feeste in Hebreeus. Wat is dit dan wat Moshe in opdrag van YHWH Elohim vir die kinders van Israel moet sê?
"Die feestye van YHWH wat julle moet uitroep as heilige byeenkomste - dit is My feestye/afsprake."
Is dit genoeg om te weet dat hierdie feestye, hierdie afsprake is 'n oproep van YHWH Elohim aan jou? Dit is toe nie Israel se feeste nie, ook nie die Afrikaner, Amerikaner of Jood se feeste nie. Verstommend genoeg staar ons steeds verblind teen die tradisie vas dat hierdie aan die Jood behoort, wie jy nou ookal as 'n Jood wil klasifiseer! ABBA Vader sê duidelik aan wie die feestye behoort - aan Hom!